29.6.2023.
HR
Službeni list Europske unije
C 228/107
— periodičnog slanja vrijednosti emisija na poslužitelje kako bi se olakšale aktivnosti nadzora tržišta, provjere sukladnosti u upotrebi i tehnički pregledi.
Iako takav uređaj zaista može pridonijeti pojednostavnjenju postupka nadzora, njegov razvoj podrazumijeva brz razvoj tehničkih propisa kojima bi se omogućilo utvrđivanje potrebne opreme (senzori, softveri itd.).
Za taj će razvoj, koji će potencijalno snažno utjecati na korisnike, biti potrebno razdoblje od tri godine od objave tehničkih propisa do stavljanja u upotrebu. 5.4.
Što se tiče lakih vozila, može se činiti da granične vrijednosti koje je predložila Komisija nisu ambiciozne jer načelno odgovaraju usklađivanju na razini najniže vrijednosti predviđene uredbom o normi Euro 6 za benzinske i dizelske motore.
Međutim, važno je napomenuti sljedeće: — u prilozima Prijedlogu uredbe predviđa se redefiniranje uvjeta kojima se danas jamči reprezentativnost ispitivanja na cesti koje se odnosi na svakodnevnu upotrebu vozila, čime će seproizvođače obvezati na to da preoblikuju sustave za naknadnu obradu; — usklađivanje graničnih vrijednosti s najprikladnijom vrijednošću dovodi do povećanja ograničenja za benzinske (granična vrijednost smanjuje se za 50 % u odnosu na CO za benzinska osobna vozila) i za dizelske motore (granična vrijednost emisija NOx smanjuje se za 40 % za dizelska teška gospodarska vozila); — za razliku od uredbe o normi Euro 6, uredbom o normi Euro 7 neće se više dopuštati nikakva odstupanja, a osnova će biti ispitivanja na cesti. 5.5.
S obzirom na to da je mikroplastika iz guma jedan od najvažnijih izvora onečišćenja oceana i da još nije utvrđena granična vrijednost zbog nepostojanja postupka u okviru UN-a, taj je postupak hitno što prije osmisliti. 5.6.
Povjerenstvo se pita je li nužno uvesti norme za emisije amonijaka za vozila.
Budući da prometni sektor ima udio manji od 1 % u emisijama amonijaka u EU-u, čini se da trošak te mjere nije proporcionalan koristima.
Osim toga, pita se je li prikladno za vozila uvesti sustav za ograničavanje emisija nastalih isparavanjem pri punjenju goriva ima li se u vidu činjenica da je Europa već uvela usisne uređaje na crpkama za distribuciju goriva. 5.7.
Što se tiče teških vozila, granične vrijednosti koje je predložila Komisija odstupaju od vrijednosti iz uredbe o normi Euro 6, s ciljevima smanjenja koji iznose - 80 % za emisije NOx i broj čestica i do - 95 % za emisije CO.
Osim toga, s obzirom na njihov učinak na efekt staklenika, Komisija predlaže da se pojedinačno propišu pragovi za CH4 (metan) i N2O (dušikov oksid), pri čemu bi prag za dušikov oksid bio posebno nizak.
Očito je da će za te promjene biti potrebna znatna ulaganja koja će se morati uzeti u obzir u budućim raspravama o trendu smanjenja emisija CO2 za teška vozila (1).
Bruxelles, 27. travnja 2023.
Predsjednik Europskog gospodarskog i socijalnog odbora Oliver RÖPKE
(1)
COM(2023) 88 final.